Witold Pilecki

Witold Pilecki (Olonets, Errusiar Inperioa, 1901eko maiatzaren 13a - Varsovia, 1948ko maiatzaren 25a) poloniar zalditeriako ofiziala, inteligentzia agentea eta erresistentziaren burua izan zen. Poloniako Armada Sekretuaren sortzaileetako bat izan zen Bigarren Mundu Gerraren hasieran.

Karelian jaio zen, 1863an Urtarrileko Matxinadan parte hartu ondoren bere arbasoak bertara erbesteratuak izan zirelarik. 1910ean, ama eta anai-arrebekin Vilniusera joan zen bizitzera.

Armada Gorriaren aurka eta Polonia-Sobietar Batasuna Gerran gerran borrokatu zuen.

Bigarren Mundu Gerraren hasieran alemaniarrei aurre egin zien Poloniaren inbasioan. Poloniako Armada Sekretuaren sorreran parte hartu zuen. Bere burua eskaini zuen alemaniarrek harrapatzeko eta Auschwitzeko kontzentrazio-esparrura bidaltzeko. Barruan erresistentzia antolatu zuen eta txostenak egin zituen aliatuei bidaltzeko. Auschwitzetik ihes egin ondoren, Varsoviako matxinadan parte hartu zuen 1944an, eta alemaniarrek harrapatu zuten.

Gerra amaitu ondoren, Poloniako Gobernua Erbesteanekiko leiala izan zen. 1947an Poloniako erregimen komunistako polizia sekretuak atxilotu zuen. Torturatu eta exekutatu egin zuten 1948an.

Kategoria:Poloniako militarrak
Kategoria:Lehen Mundu Gerrako militarrak
Kategoria:Bigarren Mundu Gerrako militarrak
Kategoria:Torturatuak
Kategoria:Kontzentrazio-esparru nazietatik bizirik ateratako jendea
Kategoria:Poloniako Armadako ofizialak
Kategoria:Auschwitzeko kontzentrazio esparruko presoak
Kategoria:Varsovian hildakoak